Slaget ved Sankelmark

Slaget ved Sankelmark var et mindre slag som ble utkjempet 6. februar 1864 på veien mellom Slesvig og Flensburg i innledningen til den andre slesvigske krig.

Slaget kom som en følge av at de danske styrkene som hadde evakuert fra Dannevirke ble innhentet av de østerrikske styrkene. Ved Sankelmark fikk de østerrikske styrkene kontakt med den danske baktroppen, som var en brigade med soldater fra København og Vendsyssel under kommando av oberst Max Müller.

Müller satte inn et motangrep mot de tallmessig overlegne østerrikske styrkene, i en nærkamp med bruk av bajonetter, og lyktes med å stoppe de østerrikske styrkene. Voldsomme mann-mot-mann-kamper raste i flere timer uten at den ene parten greide å få et overtak. Da solen gikk ned i 5-tiden om ettermiddagen døde kampene ut, og de danske styrkene rykket tilbake og sluttet seg til de øvrige danske styrkene, og hadde gjennom kampene sikret de danske styrkenes tilbaketrekning.

Galleri

Eksterne lenker
 Rømningen af Dannevirke
 Slaget ved Sankelmark, Grænseforeningen

Andre slesvigske krig
Sankelmark
Konflikter i 1864
1864 i Danmark
1864 i Tyskland